1.8.2022
2.4.
EL
Επίσημη Εφημερίδα της Ευρωπαϊκής Ένωσης
L 201/69
Δοκιμές ποιότητας εικόνας
Οι δοκιμές ποιότητας εικόνας για τον ακτινοσκοπικό εξοπλισμό θα πρέπει να διενεργούνται με τη χρήση του δοκιμίου ανθρώπινης αντίληψης (HP) που περιγράφεται στο ακόλουθο διεθνές πρότυπο: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Η ποιότητα της εικόνας του ακτινοσκοπικού εξοπλισμού θα πρέπει να αξιολογείται με τη χρήση των ακόλουθων εννέα δοκιμών: 2.4.1.
Δοκιμή 1: εμφάνιση σύρματος — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να εντοπίσει μεταλλικά σύρματα.
2.4.2.
Δοκιμή 2: ωφέλιμη διείσδυση — η ικανότητα του ακτινοσκοπικού εξοπλισμού να παράγει εικόνα που επιτρέπει τον εντοπισμό, από χειριστή ή αλγόριθμο, συρμάτων που είναι καλυμμένα από υλικό απόκρυψης με διάφορα πάχη.
2.4.3.
Δοκιμή 3: χωρική διακριτική ικανότητα — η ικανότητα του ακτινοσκοπικού εξοπλισμού να εμφανίζει ως χωριστά αντικείμενα αντικείμενα υψηλής αντίθεσης που βρίσκονται σε κοντινή απόσταση μεταξύ τους.
2.4.4.
Δοκιμή 4: απλή διείσδυση — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να εντοπίσει αριθμούς από μόλυβδο, οι οποίοι διαφορετικά θα καλύπτονταν από χαλύβδινο υλικό απόκρυψης.
2.4.5.
Δοκιμή 5: λεπτή οργανική απεικόνιση — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να εντοπίσει λεπτά τεμάχια οργανικού υλικού.
2.4.6.
Δοκιμή 6: ευαισθησία αντίθεσης χάλυβα — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να εντοπίσει αβαθείς κυκλικές εσοχές σε χάλυβα.
2.4.7.
Δοκιμή 7: διάκριση υλικών — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να διακρίνει υλικά με διαφορετικούς δραστικούς ατομικούς αριθμούς.
2.4.8.
Δοκιμή 8: ταξινόμηση υλικών — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να εντοπίζει σταθερά ένα συγκεκριμένο υλικό με διάφορα πάχη.
2.4.9.
Δοκιμή 9: διαφοροποίηση οργανικών υλικών — η ικανότητα του ακτινοσκοπικού εξοπλισμού να εμφανίζει εικόνες τις οποίες μπορεί να χρησιμοποιήσει ένας χειριστής για να διαφοροποιεί οργανικά υλικά διαφορετικών δραστικών ατομικών αριθμών.
2.5.
Όρια ποιότητας εικόνας
Με χρήση του δοκιμίου ανθρώπινης αντίληψης (HP) του προτύπου ASTM F792-17e1 ως υλικού αναφοράς, τα ελάχιστα όρια για κάθε δοκιμή ποιότητας εικόνας θα πρέπει να είναι αυτά που περιγράφονται στον πίνακα 2.3 κατωτέρω.
Για να συμμορφώνεται με συγκεκριμένο πρότυπο, ο ακτινοσκοπικός εξοπλισμός θα πρέπει να καλύπτει τα αντίστοιχα ελάχιστα όρια για όλες τις δοκιμές ποιότητας εικόνας.